ועדת הפנים ואיכות הסביבה, כנסת 16, פרוטוקול מספר 268, 2004-07-26 09:00

יורי שטרן: בוקר טוב, אני מתכבד לפתוח את הישיבה.

רות גדות: אני מתכבדת להגיש לך את הדוח.

יורי שטרן: תודה רבה.

יורי שטרן: תפקידך קשה?

רות גדות: זה מצריך השקעה רבה.

יורי שטרן: וחוץ מזה, זה גם מאוד מתסכל.

יורי שטרן: אנחנו מקבלים הרבה מאוד תלונות, וכל תלונה זה סיפור.

יורי שטרן: יש מסקנות קצרות שאפשר להגיד, אם בדינמיקה עלה מספר הקבילות?

יורי שטרן: תוכלי לספר בקצרה?

רות גדות: מספר הקבילות לא עלה בשנה זו.

רות גדות: יש ניידות די קבועה.

רות גדות: היו שנתיים בשנת 2000 ו-2002 שהיתה עלייה מאוד דרסטית בקבילות, בסביבות 850 קבילות.

רות גדות: ביתר השנים מספר הקבילות, בשנה החולפת, נע בסביבות ה-600.

רות גדות: אחוז הקבילות הצודקות הוא מאוד דומה במשטרה ובשב"ס – 45%, שאני חושבת שזה אחוז גבוה של קבילות.

רות גדות: זה כמעט מחצית.

רות גדות: חלק מהקבילות נוגעות רק לעניין הנקודתי והפרטי של הסוהר, השוטר, הפרט שהגיש את הקבילה, וחלק מהקבילות מדברות בעניין כזה שהעניין והפתרון לאותו עניין הוא ישים ומיושם לגבי אנשים נוספים, גם אם הם לא הגישו קבילות.

יורי שטרן: אנחנו פה מספר פעמים שדנו בבעיות האלימות בבתי סוהר, בבעיות אחרות, גילינו, וזה אושר פה על ידי כל חברי הוועדה, הרבה מאוד רצון מצדה של המערכת למצוא פתרונות.

יורי שטרן: אני חושב שזה דבר קריטי, כי במערכת כזאת סגורה, לא דמוקרטית ממש בהגדרה, התפקיד שלך הוא תפקיד מרכזי מאוד בשביל לשמור על זכויות האדם.

יורי שטרן: אני מקווה שאני גם אצליח לקרוא את זה בזמן וגם נוכל לקיים דיון ולבדוק מחדש, האם המערכת הזאת היא הכי טובה, או שאנחנו צריכים ליצור נציבות.

יורי שטרן: אני יודע ששירות בתי הסוהר מרוצה מאיך שזה מתפקד, ואומר שזה עומד לרשותו של הסוהר.

יורי שטרן: יהיה מעניין מאוד לבדוק ולראות את סך המערכת של הקבילות.

יורי שטרן: אנחנו נתראה ביום ראשון.

יורי שטרן: תודה רבה, הישיבה נעולה.